|  |  |  |
| --- | --- | --- |
| αθηνα | **ΕΛΛΗΝΙΚΗ ΔΗΜΟΚΡΑΤΙΑ****ΕΘΝΙΚΟΝ & ΚΑΠΟΔΙΣΤΡΙΑΚΟΝ ΠΑΝΕΠΙΣΤΗΜΙΟΝ ΑΘΗΝΩΝ****ΣΧΟΛΗ ΕΠΙΣΤΗΜΩΝ ΥΓΕΙΑΣ** | ΑΘΗΝΑ ΜΕ ΦΙΔΙ |
|  | **ΚΟΣΜΗΤΟΡΑΣ** |  |

**Αθήνα:** 4 Νοεμβρίου 2014

**Αρ.πρωτ:** 381

 Προς τους κ.κ. Προέδρους

 των Τμημάτων της Σχολής Επιστημών Υγείας

 -Καθηγητή κ. Μ.Α. Δημόπουλο

 -Καθηγήτρια κ. Αικ. Καραγιάννη

 -Καθηγητή κ. Αλ.-Λ. Σκαλτσούνη

 -Καθηγήτρια κ. Χρ. Λεμονίδου

**ΘΕΜΑ: Σχετικά με αποφάσεις της Συγκλήτου**

Αγαπητές και αγαπητοί συνάδελφοι, το Σάββατο 1 Νοεμβρίου 2014 όπως γνωρίζετε έλαβε χώρα η πρώτη συνεδρίαση της Συγκλήτου υπό τις νέες Πρυτανικές Αρχές. Μεταξύ των θεμάτων που συζητήθηκαν και των αποφάσεων που ελήφθησαν συμπεριλαμβάνονται και τα κάτωθι:

1. Ο Αντιπρύτανης Ακαδημαϊκών Υποθέσεων και Διεθνών Σχέσεων Καθηγητής κ. Κωνσταντίνος Μπουραζέλης, έδωσε **νέα** παράταση έως τέλος Νοεμβρίου για την αποστολή από τις Σχολές των Μητρώων Εκλεκτόρων στην Σύγκλητο προς έγκριση. Έτσι παρακαλούμε έως την Πέμπτη 20/11/14 να έχουμε τις καταστάσεις με τα Μητρώα στην Κοσμητεία προκειμένου να εγκριθούν και να αποσταλούν εγκαίρως στη Σύγκλητο.
2. Όσον αφορά στο θέμα των μετεγγραφόμενων φοιτητών εκφράσθηκε από το σύνολο των Συγκλητικών έντονη δυσαρέσκεια για την αύξηση του αριθμού τους. Ως εκ τούτου η Σύγκλητος εξουσιοδότησε τον Καθηγητή κ. Κ. Μπουραζέλη να συντάξει και να αποστείλει επιστολή διαμαρτυρίας προς τον Υπουργό Παιδείας αναφορικά με το θέμα. Ο Πρύτανης επίσης, ζήτησε από τα Τμήματα να περιγράψουν τις δυσκολίες λειτουργίας που θα προκύψουν από τις μετεγγραφές αυτές.

Παρακαλώ τις απαντήσεις σας να τις αποστείλετε απ’ ευθείας στον Πρύτανη με κοινοποίηση στην Κοσμητεία.

Με τιμή

Ο Κοσμήτορας της Σχολής Επιστημών Υγείας

\*

Καθηγητής Ευστράτιος Σ. Πατσούρης

\*Η υπογραφή έχει τεθεί επί του πρωτοτύπου

**----------------------------------------------------------------------------------------------------------------------**

**Μ. Ασίας 75 - Γουδή, Τηλ. 210-7462002-3 Φαξ. 210-7462050**

 **Email: deanhealthsc@uoa.gr**